RItratt: Pauline Spiteri Bugeja .td_uid_2_6170f83436c5e_rand.td-a-rec-img{text-align:left}.td_uid_2_6170f83436c5e_rand.td-a-rec-img img{margin:0 auto 0 0} Riċetta ta' Pauline Spiteri Bugeja — Mill Kcina ta' Pawlina Biex tagħmel cassatella f'kontenitur ta' 26cm Ingredjenti Sponge cake 200g dqiq plain 200g zokkor 200g bajd (iżen bil-qoxra) nofs kuċċarina essenza tal-vanilla nofs kuċċarina bicarbonate soda 2 kuċċarini meraq tal-lumi Metodu: Agħrbel id-dqiq bil-bikarbonat. Żid il-bajd u z-zokkor f'mixer u ħabbat sew sakemm isiru krema. Żid il-vanilla u l-meraq tal-lumi. Daħħal id-dqiq bil-mod fit-taħlita billi tuża idejk biss. Ferra' fil-kontenitur u aħmi f'temperatura ta' 150 ̊Ċ għal madwar 40-45 minuta. Tiftaħx il-forn u ħallih ġewwa l-forn meta jsir għal 10 minuti oħra. Ħallih jibred u aqsmu f'żewġ porzjonijiet. Il-marzipan: Ingredjenti 150g lewż mitħun 100g icing sugar nofs kuċċarina essenza tal-lewż ilma Metodu: Ħallat l-ingredjenti niexfa kollha u b'madwar 4 mgħaref ilma bil-mod biex tagħmel għaġina (uża kif meħtieġ). Għatti u ħalli fil-friġġ. Il-mili 700g irkotta 100g icing sugar 2 ċirasa mqattgħa 20g lewż imfarrak u nkaljat 4 mgħaref krema doppja Ħawwad kollox flimkien Dekorazzjoni 100g lewż imqatta' ċirasa tal-konfettura ċikkulata bajda ġamm Metodu Poġġi t-taħlita tal-irkotta fin-nofs taż-żewġ biċċiet tal-isponge cake. Ippinzella l-wiċċ bil-ġamm. Irrombla l-marżipan u għatti l-isponge cake. Poġġi l-lewż imqatta' mal-ġnub tal-casatella. Dewweb ftit ċikkulata bajda u żejjen biċ-ċirasa u bil-lewż maħkuk. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6170f834370f4_rand.td-a-rec-img{text-align:left}.td_uid_3_6170f834370f4_rand.td-a-rec-img img{margin:0 auto 0 0}